作者:劉禹錫
標題:和浙西李大夫伊川卜居
內容:早入八元數，嘗承三接恩。飛鳴天上路，鎮壓海西門。清望寰中許，高情物外存。時來誠不讓，歸去每形言。洛下思招隱，江幹厭作藩。按經修道具，依樣買山村。開鑿隨人化，幽陰為律暄。遠移難得樹，立變舊荒園。絕塞通潛徑，平泉占上原。煙霞遙在想，簿領益為繁。丹禁虛東合，蒼生望北轅。徒令雙白鶴，五裡自翩翻。